Rema

Divine Ikubor (lahir 1 Mei 2000) atau nama pentasnya Rema adalah seorang penyanyi, penulis lagu, dan rapper asal Nigeria.

 Biografi 

 Awal hidup 
Divine Ikubor lahir di Bandar Raya Benin, Negeri Edo. Ayahnya Justice Ikubor seorang ketua kampung dan ahli parti Parti Demokratik Rakyat yang didapati meninggal dalam sebuah hotel di Bandar Raya Benin disyaki dibunuh; beliau dan ibunya terpaksa menyara diri selepas itu.

 Kerjaya muzik 
Beliau mula bernyanyi dan bergiat dalam seni rap semasa di sekolah menengah, beliau sering membuat persembahan di keramaian masyarakat gereja-gereja sekitar negerinya. Pada tahun 2018. Rema membuat rakaman rap bebas ke dalam Instagram yang menarik perhatian D'Prince pengasas label Jonzing World anak syarikat Mavin Records milik Don Jazzy, mereka bedua terbang ke Lagos untuk membuat rakaman di sana. 

EP sulungnya "Rema" terbit pada 2019 yang naik tangga pertama di carta Apple Music Nigeria. Banyak lagu dari EP ini menarik perhatian luar Nigeria setelah dipilih masuk senarai main pilihan lagu kurasi Barack Obama pada musim panas tahun sama.

Pada September 2020, seberapa lagu beliau masuk dalam runut bunyi permainan video FIFA 21.

 Gaya muzik 
Beliau menerapkan unsur muzik Arab dan India dalam gubahan muzik afrobeatsnya menjadi suatu cabang menonjol dan tersendiri yang dinamakannya beliau sebagai "Afrorave".

 Diskografi 

 Album studio 

 Rave & Roses (2022)

 Extended play 

 Rema (22 Mac 2019)
 Freestyle EP (19 Jun 2019)

 Bad Commando (4 Oktober 2019)
 Ravage (27 Oktober 2023)

 Rujukan 

 Pautan luar 

 Rema at allmusic